Säsi

Säsi on puutüve keskosas asetsev kude, mis kulgeb piki tüve ja mille tipp lõpeb ladvas pungaga, säsi ja aastarõngad selle lähemas ümbruses, nn juveniilses puukoes, on madala kvaliteediga. 

Säsi rakud on suured ja õhukesekestalised, millesse taim võib ladestada oma varuaineid. Säsi ja selle ümbruse ala omab suuremat tõenäosust murduda kui teised puidu piirkonnad ja seetõttu puidu saagimisel tuleks välja jätta need osad, et saematerjalil oleks stabiilne struktuur. Puidu kuivamisel tõmbuvad säsi ja selle ümbruse ala kõige rohkem kokku. Säsikiirte rakud purunevad sisepingete tõttu, mille tulemusena tekivad praod.  

Puudel esinevad säsirikked on näiteks kaksiksäsi ja säsilõhed, mis mõjutab puidu kvaliteeti.  pisi|Tume täpp keskel on säsi

Ehitus
Säsi ehitus ja keemiline koostis varieerub puuliigiti ja sõltub paljudest teguritest. Puidutaimedes on säsiosa väike (umbes 1 mm).
 Kujult võib säsi olla ümar, kolmnurkne, nelinurkne jne.
 Säsi võib ümbritseda seda kaitsev rakukiht.
Säsis võib leiduda erinevaid aineid ja erinevas koguses, näiteks kummi, parkaineid (näiteks tanniin, mida võib leiduda männilistes). 

Kasutamine

Korkkiiver
pisi|Korkkiiver
pisi|Lugatahi küünal
Aeschynomene aspera taime säsi kasutatakse korkkiivrite valmistamisel. Korkkiivreid kasutasid varem militaar- ja politseijõud Briti kolooniates. Korkkiivrite eelis on nende kergus ja odav omahind. 

Valgusti
Lugatahiga küünal on teatud tüüpi küünal, mis on valmistatud loaliste (Juncaceae) sugukonna taimede säsist.  Neid küünlaid kasutati 17.–20. sajandi kestel eluruumide valgustamiseks, lühikest aega kasutati seda ka Teise maailmasõja ajal.

Kellade puhastamine
Säsipuitu kasutatakse kellade valmistamisel, et puhastada kella detaile. Tänu säsi omadusele endasse õli imada saab ära hoida kella mehhanismi saastumist.

Viited

Kategooria:Taimemorfoloogia
Kategooria:Botaanika
Kategooria:Puit